Държавен вестник, бр. 4, 2010 г., стр. 75

БРОЙ  4	
Д Ъ Р Ж А В Е Н  В Е С Т Н И К 	
СТР.  75  
4. Условията за осъществяване на дейността 
търсене и проучване, както правата и задълженията 
на титуляря се определят в договора за търсене и 
проучване. 
5. Видовете и обемите на работите по търсене и 
проучване и добивът за технологични изпитвания 
са определени в работна програма, неразделна част 
от договора за търсене и проучване.
6. Разрешението влиза в сила от датата на 
сключване на договора за търсене и проучване.
Министър: Н. Караджова
13763
МИНИСТЕРСТВО 
НА ПРАВОСЪДИЕТО
ЗАПОВЕД № ЛС-04-1653
от 23 декември 2009 г.
На основание чл. 655, ал. 1, т. 7 ТЗ във връзка 
с чл. 13, ал. 2 и чл. 14, ал. 2 от Наредба № 3 от 
2005 г. за реда за подбор, квалификация и контрол 
върху синдиците и постъпила молба, вх. № 94-Р-142 
от 2009 г., от Румяна Георгиева Манковска да бъде 
извършена промяна на служебния адрес нареждам: 
изменям Заповед № ЛС-04-72 от 2006 г. в частта 
є относно адреса на синдика Румяна Георгиева 
Манковска, като вместо Варна 9000, ул. Пенчо 
Славейков 34, ет. 4, ап. 9, се чете „Варна 9000, бул. 
Мария-Луиза 24Б, ап. 16, тел. 052 32 09 57, GSM 
0888 776 346“.
Министър: М. Попова
142
МИНИСТЕРСТВО НА РЕГИОНАЛНОТО 
РАЗВИТИЕ И БЛАГОУСТРОЙСТВОТО
РАЗРЕШЕНИЕ № 100
от 20 ноември 2009 г.
за проучване на строителни материали – подземни 
богатства по чл. 2, ал. 1, т. 5 от Закона за под­
земните богатства, в площ „Правда“, разположена 
в землището на с. Правда, община Дулово, област 
Силистра
На основание чл. 53, ал. 4 във връзка с чл. 5, 
т. 1, чл. 7, ал. 3, т. 2, чл. 39, ал. 1, т. 3 от Закона 
за подземните богатства и протоколно решение на 
Министерския съвет № 44 от 11 ноември 2009 г. 
разрешавам на „Пътперфект – Т“ – АД, Силистра, 
търговско дружество, вписано в  търговския регистър 
при Агенцията по вписванията с ЕИК 200081794, 
със седалище и адрес на управление Силистра, 
община Силистра, ул. Добруджа 14, ет. 4, ап. 11, да 
извърши за своя сметка проучване на строителни 
материали – подземни богатства по чл. 2, ал. 1, 
т. 5 от Закона за подземните богатства, в площ 
„Правда“ при следните условия:
1. Обект на разрешението е площта „Правда“, 
разположена в землището на с. Правда, община 
Дулово, област Силистра, с размер 964 196 кв. м 
съгласно схема на площта и списък на координатите 
на граничните точки от № 1 до № 8 включително 
в координатна система „1970 г.“.
2. Срокът на разрешението е 12 месеца от вли­
зането в сила на договора за проучване.
3. Видовете, обемите на геолого-проучвателните 
работи и добивът за технологични изпитания се 
определят в работна програма – неразделна част 
от договора за проучване.
4. Условията за осъществяване на дейностите 
по проучване, както правата и задълженията на 
титуляря се определят в договора за проучване.
Министър: Р. Плевнелиев
13630
КОМИСИЯ ЗА ЗАЩИТА
НА ПОТРЕБИТЕЛИТЕ
ЗАПОВЕД № 482
от 30 юли 2009 г.
На основание чл. 8, ал. 1 и ал. 2, т. 9 от Ус­
тройствения правилник на Комисията за защита на 
потребителите към министъра на икономиката и 
енергетиката и на нейната администрация, решение 
на Комисията за защита на потребителите, прието с 
№ 25 от заседание, проведено на 7.VІІ.2009 г., чл. 92, 
ал. 1, 2 и 5 във връзка с чл. 87 и чл. 88, ал. 1, т. 2 
от Закона за защита на потребителите, Наредбата 
за условията и реда за изтегляне от пазара, иззем­
ване от потребителите и унищожаване на опасни 
стоки и за реда за обезщетяване на потребителите в 
случаите на изземване на опасни стоки във връзка 
с чл. 99 от Закона за защита на потребителите, 
чл. 73 от  Административнопроцесуалния кодекс и 
протокол № 06-3476 от 17.ІV.2009 г. на Изпитвате­
лен център „Алми тест“ – София, съгласно който 
стоки, имитиращи храни – грозде (със снимков 
материал, публикуван на интернет страницата на 
КЗП www.kzp.bg), не отговарят на изискванията за 
безопасност на БДС EN 71-1 по т. 8.2, 8.3, 8.4 – не 
издържат изпитването на усукване, на опън и ци­
линдър за малки части, а именно отделят се малки 
частици, които изцяло попадат в цилиндъра за 
малки части, поради което може да се считат за 
опасни за здравето на децата поради опасност от 
поглъщане  и последващо задушаване, нареждам:
1. Забранявам вноса, износа, възмездното или 
безвъзмездното пускане на пазара на стоки, имити­
ращи храни, като стоки, представляващи сериозен 
риск и опасност за здравето на потребителите.
2. Вносителите и дистрибуторите да организират 
незабавното и ефективното изтегляне от пазара 
и изземването от потребителите на описаните в 
заповедта стоки по реда, условията и в сроковете, 
визирани в Наредбата за условията и реда за из­
тегляне от пазара, изземване от потребителите и 
унищожаване на опасни стоки и за реда за обезще­
тяване на потребителите в случаите на изземване 
на опасни стоки и да отправят предупреждения към 
потребителите за рисковете, които стоките съдържат.
3. На основание чл. 74 във връзка с чл. 60, 
ал. 1 АПК допускам предварително изпълнение 
на заповедта с цел да не се допусне увреждане на 
здравето на потребителите.
4. Разходите по складиране, транспорт, изтег­
ляне от пазара, изземването от потребителите и 
тяхното обезщетяване са за сметка на вносителите 
и дистрибуторите.
Заповедта може да се обжалва пред министъра 
на икономиката, енергетиката и туризма чрез Ко­
мисията за защита на потребителите в 14-дневен 
срок от съобщаването по реда на Административ­
нопроцесуалния кодекс или да се оспори пред съда 
и без да е изчерпана възможността за оспорване 
по административен ред.
Председател: Д. Лазаров
13555